Die Slag van Stormberg het op 10 Desember 1899 plaasgevind by die Stormberg spooraansluiting, 20 km noordwes van Molteno in die Oos-Kaap. Die slag was die eerste nederlaag vir die Britte in die sogenaamde Swart week. Gedurende die nag van 9 Desember het generaal-majoor sir William Gatacre en sy Brigade die Boeremagte, onder leiding van generaal J.H. Olivier, aangeval wat in die heuwels ingegrawe was. Die geveg was hard en beslissend. Gatacre het na Molteno teruggeval en 90 dooies en 634 gevangenes agtergelaat. Een van die slagoffers was Raymond de Montmorency VC, bevelvoerder van die Montmorency Scouts. 'n Aantal inwoners van Burgersdorp het ook in die slag omgekom. Die Burgermonument is opgerig om die slag te gedenk. Conan Doyle, Ch. 10 Kruger, p.123 The Hall Handbook of the Anglo Boer War. Darren Hall. 1999. ISBN 0-86980-949-0 Op Pad in Suid-Afrika. B.P.J. Erasmus. 1995 ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.